# data[].attributes.body
Figur 2 (Upside Down Academy, 2013)

# data[].attributes.body
Figur 1 (AVU-medier, U.Å.)

# data[].attributes.body
Præsentation
- Hvad programmet handler om og hvilken genre der er tale om. Genren kan være nyhedsudsendelse, underholdning, dokumentar m.v.

Hvilket flow er Tv-programmet en del af?
- Programmet kan være en del af en sendeflade, som er domineret af ungdomsudsendelser, dokumentarudsendelser, talkshows m.v.
- Overgangene mellem programmerne på TV-kanalen kan være af forskellig art. Det kan være en speakers eller billeder. der præsenterer overgangen mellem forskellige programmer.
Se figur 1

Der findes forskellige tre forskellige former for flow:

Kanal-flow: Måden hvorpå TV-kanalen distribuerer kanalens programindhold

Seer-flow: Det flow, som seeren kontrollerer/styrer (fx. med fjernbetjeningen)

Super-flow: Et overordnet billede mellem det der vises på kanalen og seerens aktivitet

Skaber TV-serien medtilstedeværelse hos beskueren? Og hvordan?
- Programmet har mulighed for at skabe kontakt til beskueren, således at han føler sig som en del af et fællesskab. Det kan være gennem lyde ved hjælp af dåselattereller et studiepublikum. Medtilstedeværelsen kan også skabes ved at tematisere hverdagens problemstillinger, ved live dækning af store begivenheder (eksempelvis kongelige bryllupper, fodboldlandskampe m.v.) eller ved hjælp af TV-værter som henvender sig til beskueren med et direkte blik. Desuden kan også nærbilleder være med til at skabe en tættere relation til de personer, som optræder i TV-programmet.

Brug af appelformer skaber fællesskab. Brugen af disse er nemlig med til at overbevise beskueren om troværdigheden af TV-programmet

Logosappel: Appellerer til beskuerens fornuft og intellekt.

Ethosappel: Benytter sig af troværdighed

Pathosappel: Appellerer til beskuerens følelser i meddelelsessituationen

Et TV-program kan være domineret af én af de tre appelformer, men som regel vil indeholde en blanding af både logos-, ethos- og pathosappel, da en blanding af disse i brug vil bidrage til en bedre overbevisning/troværdighed hos beskueren.
Se figur 2

Hvilken formidlingsform benytter TV-programmet?
- Hvordan programmet formidler sit indhold: hvem ser man, hvad ser man, benyttes der skuespillere, transmitteres der fra et TV-studie m.m.
- Man kan skelne mellem fire overordnede formidlingsformer

Den didaktiske formidling: Direkte henvendelse fra afsender til modtager (f.eks. tv-nyhederne)

Den episke formidling: En fortæller skydes ind mellem begivenheden og beskueren (f.eks. dokumentar)

Den lyriske formidling: Betoner kombinationer/samspil (f. eks. musikvideoer)

Den dramatiske formidling: Begivenhederne udspiller sig for øjnene af seeren (f.eks. sitcoms)

(Christiansen, 2015)